2022

2022 — невысакосны год, пачынаецца ў суботу.

Па рашэнні ААН 2022 год быў абвешчаны Міжнародным годам саматужнага рыбалоўства і аквакультуры.

 Падзеі 

 Студзень 
150px|thumb|Раберта Мецола ў Еўрапарламенце, 18 студзеня.
 1 студзеня: У Саудаўскай Аравіі стартавала ралі «Дакар-2022».
 2 студзеня: У Казахстане ўспыхнулі пратэсты.
 3 студзеня: Пяць ядзерных дзяржаў падпісалі сумесную заяву аб прадухіленні ядзернай вайны і недапушчэнні гонкі ўзбраенняў.
 4 студзеня: На паўночным захадзе Нігерыі пачалася хваля масавых забойстваў.
 5 студзеня: Прэзідэнт Казахстана Касым-Жамарт Такаеў змяніў Нурсултана Назарбаева на пасадзе старшыні Савета бяспекі краіны.
 6 студзеня: У Казахстане ў сувязі з масавымі пратэстамі былі разгорнутыя міратворчыя сілы АДКБ.
 8 студзеня: Абрынулася частка пуцеправода па праспекце Пераможцаў у Мінску.
 14 студзеня:
 Ралі-рэйд «Дакар-2022» фінішавала ў Джыдзе (Саудаўская Аравія).
 Здзейснена кібератака на сайты дзяржаўных устаноў Украіны.
 17 студзеня: Польскі нападнік Роберт Левандоўскі прызнаны найлепшым футбалістам свету паводле версіі ФІФА.
 18 студзеня: Мальтыйскі палітык Раберта Мецола была абрана старшынёй Еўрапарламента.
 20 студзеня: Бельгійка Зара Рутэрфорд стала самай маладой жанчынай-пілотам, якая здзейсніла адзіночны кругасветны пералёт.
 22 студзеня: У Канадзе ўспыхнулі пратэсты кіроўцаў грузавікоў.
 24 студзеня: Падчас ваеннага перавароту ў Буркіна-Фасо быў скінуты прэзідэнт Рок Кабарэ.
 29 студзеня: Серджа Матарэла пераабраны на пасаду Прэзідэнта Італіі.
 30 студзеня: Іспанец Рафаэль Надаль выйграў Адкрыты чэмпіянат Аўстраліі па тэнісе, атрымаўшы дваццаць першы тытул на турнірах Вялікага шлема.
 31 студзеня: Галоўным трэнерам зборнай Польшчы па футболе прызначаны Чэслаў Міхневіч.

 Люты 
міні|Цырымонія адкрыцця XXIV зімовых Алімпійскіх гульняў, Пекін, 4 лютага.
міні|Уладзімір Пуцін падпісвае ўказы аб прызнанні ДНР і ЛНР і дагаворы з імі, 21 лютага.
 3 лютага: Падчас аперацыі амерыканскіх вайскоўцаў на паўночным захадзе Сірыі забіты лідар ІД Абу Ібрагім аль-Хашымі аль-Курашы.
 4 лютага:
 У Пекіне ўрачыста адкрыліся XXIV зімовыя Алімпійскія гульні.
 Створаны Рэспубліканскі савет па гістарычнай палітыцы пры Адміністрацыі Прэзідэнта Рэспублікі Беларусь.
 5 лютага: Пасада старшыні Афрыканскага саюза перададзена Макі Салу.
 6 лютага: Зборная Сенегала ў фінале  па футболе ў Яундэ (Камерун) перамагла зборную Егіпта і ўпершыню выйграла трафей.
 10 лютага: Адкрыты для руху пуцеправод па праспекце Пераможцаў у Мінску.
 14 лютага: Лаўрэатам літаратурнай прэміі імя Міхася Стральцова названа беларуская паэтэса Антаніна Хатэнка.
 20 лютага:
 У Пекіне ўрачыста закрыліся XXIV зімовыя Алімпійскія гульні.
 Мітрапаліт Мінска-Магілёўскі арцыбіскуп Юзаф Станеўскі благаславіў мемарыяльную дошку ў памяць пра айца Казіміра Жыліса, усталяваную на сцяне касцёла Найсвяцейшай Тройцы ў Індуры.
 21 лютага: Прэзідэнт Расіі Уладзімір Пуцін падпісаў указы аб прызнанні самаабвешчаных на ўсходзе Украіны ДНР і ЛНР і дагаворы з імі.
 24 лютага: Расія пачала ваеннае ўварванне ва Украіну.
 25 лютага: Адбылася 47-я цырымонія прысуджэння кінапрэміі «Сезар».
 27 лютага: Асноўны дзень галасавання на рэферэндуме ў Беларусі, антываенныя пратэсты.

 Сакавік 
міні|right|Мост Дарданэлы.
 1 сакавіка: Еўрапарламент падтрымаў рэзалюцыю аб прадастаўленні Украіне статуса краіны-кандыдата на ўступленне ў Еўрапейскі Саюз.
 2 сакавіка: Расійскія войскі ўзялі пад кантроль горад Херсон.
 4 сакавіка: Двое баевікоў «Ісламскай дзяржавы» здзейснілі тэракт у шыіцкай мячэці Пешавара (Хайбер-Пахтунхва, Пакістан).
 5 сакавіка: Адбыўся матч за Суперкубак Беларусі па футболе 2022, перамогу атрымаў БАТЭ з Барысава.
 10 сакавіка: Абу аль-Хасан аль-Хашымі аль-Курашы стаў трэцім халіфам «Ісламскай дзяржавы», заняўшы месца загінулага Абу Ібрагіма аль-Хашымі аль-Курашы.
 11 сакавіка: Габрыэль Борыч заступіў на пасаду Прэзідэнта Чылі і стаў самым маладым кіраўніком у гісторыі краіны.
 12 сакавіка: Прэзідэнцкія выбары ў Туркменістане.
 13 сакавіка: КВІР Ірана здзейсніў ракетны абстрэл горада Эрбіль у Іракскім Курдыстане.
 15 сакавіка: Пачаліся пратэсты на Шры-Ланцы, выкліканыя эканамічным крызісам у краіне.
 16 сакавіка: Камітэт міністраў Савета Еўропы прыняў рашэнне аб спыненні паўнамоцтваў Расіі ў арганізацыі.
 18 сакавіка:
 Стартаваў сезон Вышэйшай лігі чэмпіянату Беларусі па футболе.
 Адкрыты мост Дарданэлы ў Турцыі, які стаў самым доўгім вісячым мостам у свеце.
 19 сакавіка: Сердар Бердымухамедаў заступіў на пасаду Прэзідэнта Туркменістана, змяніўшы свайго бацьку.
 20 сакавіка: Шведскі лёгкаатлет Арман Дзюпланціс усталяваў рэкорд свету ў скачках з шастом, узяўшы вышыню 6 м 20 см.
 22 сакавіка: На з’ездзе Саюза пісьменнікаў Беларусі старшынёй арганізацыі абраны Аляксандр Карлюкевіч.
 27 сакавіка: Адбылася 94-я цырымонія ўручэння ўзнагарод прэміі «Оскар».
 29 сакавіка:
 Расійскае войска пачало адступленне ад Кіева.
 Адкрыўся Музей Лідскага бровара.

 Красавік 
 2 красавіка: Міністэрства абароны Украіны заявіла аб тым, што Кіеўская вобласць цалкам вызвалена.
 3 красавіка: Дзеючы кіраўнік дзяржавы Аляксандр Вучыч атрымаў перамогу на прэзідэнцкіх выбарах у Сербіі.
 7 красавіка: Генеральная Асамблея ААН прыняла рэзалюцыю аб прыпыненні членства Расіі ў Савеце па правах чалавека.
 8 красавіка: Ракетны ўдар нанесены па чыгуначным вакзале ў Краматорску, загінулі дзясяткі людзей.
 10 красавіка: Прэм’ер-міністр Пакістана Імран Хан адхілены ад пасады.
 14 красавіка: Флагманскі карабель Чарнаморскага флоту Расіі ракетны крэйсер «Масква» затануў.
 15 красавіка: Штурм мячэці Аль-Акса праведзены сіламі ізраільскай паліцыі.
 17 красавіка: Пачалася ваенная аперацыя Турцыі ў Іраку.
 23 красавіка: Футбольны клуб «Баварыя Мюнхен» стаў чэмпіёнам нямецкай Бундэслігі ў дзясяты раз запар.
 24 красавіка: На прэзідэнцкіх выбарах у Францыі перамогу атрымаў дзеючы кіраўнік краіны Эмануэль Макрон.
 25 красавіка: Найбагацейшы чалавек свету Ілан Маск заключыў пагадненне аб куплі сацыяльнай сеткі і платформы мікраблогінгу Twitter.
 26 красавіка: Адбылася сустрэча ў Рамштайне міністраў абароны больш чым 40 краін на базе ВПС ЗША для сінхранізацыі і паскарэння паставак зброі Украіне.
 30 красавіка: Сонечнае зацьменне ў Паўднёвай Амерыцы, на частцы акваторыі Ціхага і Атлантычнага акіянаў і ўзбярэжжы Антарктыды.

 Май 
міні|Прэзідэнт ЗША Джо Байдэн падпісвае закон аб ленд-лізе для Украіны.
міні|Пратэсты на Шры-Ланцы перад Прэзідэнцкім палацам, 13 красавіка.
 2 мая: Роні О’Саліван атрымаў перамогу ў фінале Чэмпіянату свету па снукеры і выйграў сёмы найвышэйшы тытул у кар’еры.
 9 мая: Прэзідэнт ЗША Джо Байдэн падпісаў закон аб ленд-лізе для Украіны.
 10 мая: Каталін Новак прыступіла да абавязкаў Прэзідэнта Венгрыі, стаўшы першай жанчынай на гэтай пасадзе.
 14 мая:
 Фінал конкурса песні Еўрабачанне, перамогу атрымаў прадстаўнік Украіны гурт Kalush Orchestra з песняй .
 Масавае забойства ў Буфала.
 18 мая: Фінляндыя і Швецыя падалі афіцыйныя заяўкі на далучэнне да НАТА.
 21 мая: Футбольны клуб «Гомель» атрымаў перамогу ў фінале Кубка Беларусі.
 24 мая: Здзейснена масавае забойства ў пачатковай школе «Роб».
 27 мая: Украінская Праваслаўная Царква прыняла рашэнне аб сваёй поўнай самастойнасці і незалежнасці.
 28 мая:
 Футбольны клуб «Рэал Мадрыд» у чатырнаццаты раз перамог у фінале Лігі чэмпіёнаў УЕФА;
 Завяршыўся 75-ы Канскі міжнародны кінафестываль.
 29 мая:
 Улады Нарвегіі афіцыйную назву Беларусі змянілі з Hviterussland на Belarus;
 Зборная Фінляндыі выйграла Чэмпіянат свету па хакеі з шайбай.
 Здарылася катастрофа DHC-6 у Мустангу.

 Чэрвень 
міні|Ансамбль «Песняры» на галоўнай сцэне фестываля нацыянальных культур у Гродне, 4 чэрвеня.
міні|Пажар у гандлёвым цэнтры ў Крамянчугу, 27 чэрвеня.
 3 чэрвеня: У Гродне распачаўся XIII Рэспубліканскі фестываль нацыянальных культур.
 4 чэрвеня: Польская тэнісістка Іга Свёнтак выйграла фінал Адкрытага чэмпіянату Францыі, атрымаўшы перамогу ў 35-й гульні запар.
 5 чэрвеня: Здзейснены тэракт у касцёле Ова ў Нігерыі.
 11 чэрвеня: Жанін Аньес, якая раней выконвала абавязкі прэзідэнта Балівіі, прысуджана да 10 гадоў зняволення па абвінавачанні ў дзяржаўным перавароце.
 14 чэрвеня: Данія і Канада падпісалі пагадненне аб падзеле спрэчнага вострава Ганса, паклаўшы канец 38-гадоваму тэрытарыяльнаму канфлікту.
 18 чэрвеня: Літва абмежавала транзітныя грузаперавозкі паміж расійскай Калінінградскай вобласцю і астатняй тэрыторыяй Расіі.
 21 чэрвеня: Стартавала Ліга чэмпіёнаў УЕФА 2022/2023.
 22 чэрвеня: Каля паўтары тысячы чалавек загінулі ў выніку землятрасення на мяжы Афганістана і Пакістана.
 23 чэрвеня: Еўрапейскі савет ухваліў статус краін-кандыдатаў на ўступленне ў Еўрапейскі Саюз для Украіны і Малдовы.
 27 чэрвеня:
 У выніку расійскага ракетнага ўдара ў гандлёвым цэнтры ў Крамянчугу загінула не менш за 19 чалавек, раненні атрымалі больш за 50 чалавек.
 У Акабе (Іарданія) здарылася масавае атручэнне хлорам пасля аварыі ў порце.
 30 чэрвеня: Расійскія войскі пакінулі Змяіны востраў у Чорным моры.

 Ліпень 
 2 ліпеня: Успыхнулі пратэсты ў Паўночнай Македоніі.
 4 ліпеня: Падчас парада ў гонар Дня незалежнасці ЗША ў Хайленд-Парку, прыгарадзе Чыкага, адбылася стральба, у выніку якой загінулі сем чалавек.
 8 ліпеня: Былы прэм’ер-міністр Японіі Сіндза Абэ памёр пасля ўзброенага нападзення.
 9 ліпеня: Падчас пратэстаў на Шры-Ланцы дэманстранты захапілі рэзідэнцыю прэзідэнта Гатабая Раджапаксэ.
 11 ліпеня: Апублікавана першая выява, атрыманая касмічным тэлескопам «Джэймс Уэб».
 16 ліпеня: Украінскі самалёт Ан-12, які выконваў грузавы рэйс з Сербіі ў Бангладэш, пацярпеў крушэнне ў Грэцыі.
 17 ліпеня: У Бірмінгеме (ЗША) завяршыліся .
 19 ліпеня: Вярхоўны суд Рэспублікі Беларусь спыніў дзейнасць асацыяцыі «Беларускі кангрэс дэмакратычных прафсаюзаў».
 20 ліпеня: Міжнародная арганізацыя грамадзянскай авіяцыі апублікавала справаздачу аб інцыдэнце з рэйсам Ryanair 4978, які адбыўся 23 мая 2021 года ў Беларусі.
 23 ліпеня: Сусветная арганізацыя аховы здароўя абвясціла ўспышку воспы малпаў надзвычайнай падзеяй міжнароднага значэння.
 24 ліпеня: У Юджыне (ЗША) завяршыўся , шведскі лёгкаатлет Арман Дзюпланціс усталяваў рэкорд свету ў скачках з шастом, узяўшы вышыню 6 м 21 см.
 31 ліпеня: У выніку ўдару амерыканскага беспілотніка ў Кабуле забіты лідар тэрарыстычнай групоўкі «Аль-Каіда» Айман аз-Завахіры.

 Жнівень 
міні|Дэлегацыя ЗША на чале з Нэнсі Пэлосі ў аэрапорце Тайбэя, 2 жніўня.
 1 жніўня: Пачаліся ўзброеныя сутыкненні ў Нагорным Карабаху.
 2 жніўня: На фоне кітайска-тайваньскага крызісу дэлегацыя на чале са спікерам Палаты прадстаўнікоў ЗША Нэнсі Пэлосі прыбыла ў Тайбэй.
 7 жніўня: У сувязі з абвяшчэннем перамір’я Ізраіль прыпыніў ваенную аперацыю ў Палесціне.
 12 жніўня:
 У Цэтынэ (Чарнагорыя) адбылося масавае забойства, якое стала найбуйнейшым у гісторыі краіны.
 На пісьменніка Салмана Рушдзі здзейснены напад, ён атрымаў раненні.
 14 жніўня:
 Здарыўся пажар у царкве Эль-Гізы.
 Выбух у гандлёвым цэнтры «Сурмалу» ў Ерэване.
 16 жніўня: Узгаранне на ваенным складзе ў Джанкойскім раёне ў Крыме, нанесены ўрон грамадзянскім аб’ектам.
 25 жніўня: Урад Пакістана абвясціў надзвычайнае становішча з-за катастрафічнай паводкі.
 26 жніўня: Азербайджан вярнуў пад свой кантроль горад Лачын на мяжы з Арменіяй.
 27 жніўня: На фоне новага двоеўладдзя і барацьбы за пасаду прэм’ер-міністра ў Трыпалі (Лівія) адбыліся ўзброеныя сутыкненні.

 Верасень 
 3 верасня: У Дзень беларускага пісьменства ў Добрушы адкрыты помнік І. Шамякіну.
 4 верасня: разня ў Саскачэване.
 5 верасня:
 Судом Мінскага раёна па справе аб змове з мэтай захопу ўлады Юрый Зянковіч, Аляксандр Фядута і Рыгор Кастусёў прысуджаны да вялікіх тэрмінаў пазбаўлення волі.
 Смяротнік ІД здзейсніў тэрарыстычны акт ля расійскага пасольства ў Кабуле.
 6 верасня:
 Ліз Трас Заступіла на пасаду Прэм’ер-міністра Вялікабрытаніі.
 Пачалося контрнаступленне Узброеных сіл Украіны ў Харкаўскай вобласці.
 11 верасня: Землетрасенне ў Папуа — Новай Гвінеі.
 12 верасня: Іспанскі тэнісіст Карлас Алькарас стаў самым маладым лідарам сусветнага рэйтынга ў гісторыі.
 13 верасня: На мяжы Арменіі і Азербайджана пачаліся ўзброеныя сутыкненні.
 14 верасня: На мяжы Кыргызстана і Таджыкістана пачаліся ўзброеныя сутыкненні.
 18 верасня: Пасля гібелі Махсы Аміні акцыі пратэсту ахапілі Іран.
 25 верасня: Кенійскі лёгкаатлет Эліуд Кіпчогэ ўсталяваў рэкорд свету ў марафоне.
 26 верасня:
 Масавае забойства ў школе № 88 у Іжэўску.
 Аварыя на газаправодах «Паўночны паток» і «Паўночны паток-2».
 25 верасня: Ураган Іэн абрынуўся на Фларыду.
 30 верасня:
 Здзейснены ваенны пераварот у Буркіна-Фасо.
 У Маскве адбылася цырымонія падпісання дагавораў аб далучэнні да Расіі ДНР, ЛНР, Запарожскай і Херсонскай абласцей.

 Кастрычнік 
 7 кастрычніка: Лаўрэатамі Нобелеўскай прэміі міру сталі Алесь Бяляцкі (Беларусь), таварыства «Мемарыял» (Расія) і Цэнтр грамадзянскіх свабод (Украіна).
 8 кастрычніка: Здарылася частковае абвальванне Крымскага моста.
 17 кастрычніка:
 Французскі нападнік мадрыдскага «Рэала» Карым Бензема атрымаў «Залаты мяч» як найлепшы футбаліст у Еўропе.
 У Гродзенскай турме абвешчаны прысуд фігурантам «справы Мікалая Аўтуховіча».
 Сі Цзіньпін пераабраны на пасаду Старшыні КНР.
 Катастрофа Су-34 у Ейску.
 18 кастрычніка: Ульф Крыстэрсан заступіў на пасаду Прэм’ер-міністра Швецыі.
 19 кастрычніка: Еўрапейскі парламент прысудзіў прэмію Сахарава ўкраінскаму народу і Уладзіміру Зяленскаму.
 20 кастрычніка: Ліз Трас абвесціла аб адстаўцы з пасады Прэм’ер-міністра Вялікабрытаніі.
 22 кастрычніка: Джорджа Мелоні ўзначаліла ўрад Італіі, упершыню прэм’ер-міністрам краіны стала жанчына.
 25 кастрычніка: Рышы Сунак заняў пасаду Прэм’ер-міністра Вялікабрытаніі.
 26 кастрычніка: Масавае забойства ў Шыразе (Іран).
 29 кастрычніка:
 У Сеуле на святкаванні Хэлоўіна адбылася цісканіна, што прывяла да шматлікіх чалавечых ахвяр.
 Тэракт у Магадыша.
 30 кастрычніка:
 На прэзідэнцкіх выбарах у Бразіліі перамогу атрымаў Луіс Інасіу Лула да Сілва.
 Здзейснена атака з выкарыстаннем беспілотных апаратаў на караблі Чаарнаморскага флоту Расіі на рэйдах Севастопаля.

 Лістапад 
 2 лістапада: Федэральны ўрад Эфіопіі і тыграйскія паўстанцы заключылі ў Прэторыі (ПАР) пагадненне аб завяршэнні Тыграйскага канфлікту.
 5 лістапада: Пажар у кафэ «Палігон» у горадзе Кастрама.
 6 лістапада: катастрофа ATR 42 на возеры Вікторыя ў Танзаніі.
 11 лістапада: Украінскія войскі ўвайшлі ў Херсон.
 12 лістапада:
 Завяршыўся чэмпіянат Беларусі па футболе ў Вышэйшай лізе, залатыя ўзнагароды выйграў салігорскі «Шахцёр».
 Катастрофа на авіяшоу ў Даласе.
 13 лістапада: Здзейснены тэракт у Стамбуле.
 14 лістапада: Рэзалюцыя Генеральнай Асамблеі ААН ES-11/5 прызнала, што Расійская Федэрацыя павінна быць прыцягнута да адказнасці за парушэнні міжнароднага права.
 15 лістапада:
 Паводле дадзеных ААН колькасць насельніцтва Зямлі дасягнула васьмі мільярдаў чалавек.
 Ракетны ўдар па тэрыторыі Польшчы.
 16 лістапада: Міжнародны паралімпійскі камітэт прыпыніў членства паралімпійскіх камітэтаў Расіі і Беларусі.
 17 лістапада: Акруговы суд у Нідэрландах прызнаў расіяніна Ігара Гіркіна і яго дваіх падначаленых вінаватымі і датычнымі да знішчэння самалёта «Boeing» MH17 і забойства яго пасажыраў у небе над Данбасам у ліпені 2014 года.
 18 лістапада: Пераможцам літаратурнай прэміі імя Ежы Гедройца стала кніга Сяргея Абламейкі «Невядомы Менск. Гісторыя знікнення. Кніга першая».
 20 лістапада: У Казахстане адбыліся датэрміновыя прэзідэнцкія выбары, дзеючы кіраўнік дзяржавы Касым-Жамарт Такаеў атрымаў перамогу.
 21 лістапада: Землетрасенне на захадзе вострава Ява прывяло да разбурэнняў і вялікай колькасці ахвяр.
 27 лістапада: Пачалося вывяржэнне вулкана Мауна-Лоа на Гавайскіх астравах.
 29 лістапада: Найлепшым футбалістам Беларусі па выніках сезона прызнаны Уладзімір Хвашчынскі.
 30 лістапада:
 Вызвалілася большасць асуджаных па «справе студэнтаў» у Беларусі.
 Запушчаны чат-бот ChatGPT.

 Снежань 
 2 снежня: Міністры фінансаў краін G7 дамовіліся абмежаваць цану на расійскую нафту.
 3 снежня: Пачаліся масавыя пратэсты ў Манголіі.
 4 снежня: Капсула кітайскага касмічнага карабля «Шэньчжоу-14» з трыма касманаўтамі на борце прызямлілася ва Унутранай Манголіі.
 7 снежня:
 Часопіс «Time» назваў чалавекам года Уладзіміра Зяленскага і ўкраінскі дух.
 Пасля няўдалай спробы роспуску парламента адхілены ад улады і арыштаваны прэзідэнт Перу Педра Кастылья, яго месца заняла віцэ-прэзідэнт Дзіна Балуартэ.
 У ФРГ раскрыта змова з мэтай дзяржаўнага перавароту.
 У ЗША адбыўся найбуйнейшы з 2013 года разліў нафты.
 8 снежня: зняволеную ў Расіі амерыканскую спартсменку Брытні Грайнер абмянялі на расійскага прадпрымальніка , які знаходзіўся ў зняволенні ў ЗША.
 9 снежня: У Стоўбцах у касцёле Святога Казіміра адбылася цырымонія перапахавання парэшткаў Фабіяна Малішоўскага.
 10 снежня: Цырымонія прысуджэння Еўрапейскай кінапрэміі адбылася ў Рэйк’явіку, найлепшым фільмам названа карціна «Трыкутнік смутку» рэжысёра Рубена Эстлунда.
 12 снежня: Праліўныя дажджы выклікалі катастрафічную паводку ў Кіншасе, сталіцы ДР Конга.
 17 снежня: Пажар на бульвары Шаўчэнкі ў Мінску прывёў да гібелі людзей.
 18 снежня: Завяршыўся чэмпіянат свету па футболе ў Катары, у фінале зборная Аргенціны перайграла каманду Францыі.
 21 снежня: На Паўночную Амерыку абрынуўся зімовы шторм.
 23 снежня:
 Здзейснены напад на курдскі культурны цэнтр у 10-й акрузе Парыжа.
 Пажар у прыватным сацыяльным прытулку для састарэлых у горадзе Кемерава.
 26 снежня: Стваральнікі аб’яднання «Беларускі фонд спартыўнай салідарнасці» Аляксандра Герасіменя і Аляксандр Апейкін завочна прысуджаны ў Беларусі да зняволення.
 30 снежня: Косаўскія сербы разабралі барыкады, збудаваныя імі ў перыяд абвастрэння сербска-косаўскага крызісу.

Нарадзіліся

 Памерлі 

 3 студзеня: Адам Мальдзіс, беларускі літаратуразнавец, пісьменнік і публіцыст, доктар філалагічных навук.
 8 лютага: Люк Мантанье, французскі вірусолаг, лаўрэат Нобелеўскай прэміі ў галіне медыцыны і фізіялогіі.
 16 лютага: Крысціна Кальдэрон, апошні прадстаўнік індзейскага народа яганаў.
 23 сакавіка: Мадлен Олбрайт, першая жанчына на пасадзе дзяржаўнага сакратара ЗША.
 21 красавіка: Анатоль Вярцінскі, беларускі паэт, драматург, публіцыст, дзяржаўны дзеяч.
 3 мая: Станіслаў Шушкевіч, беларускі фізік, дзяржаўны дзеяч, першы кіраўнік незалежнай Рэспублікі Беларусь.
 10 мая: Леанід Краўчук, украінскі дзяржаўны дзеяч, першы Прэзідэнт Украіны.
 27 мая: Міхаэль Села, ізраільскі вучоны ў галіне хімічнай імуналогіі
 8 ліпеня: Сіндза Абэ, японскі дзяржаўны дзеяч, прэм'ер-міністр Японіі.
 31 ліпеня: Біл Расел, амерыканскі баскетбаліст.
 30 жніўня: Міхаіл Гарбачоў, першы і адзіны ў гісторыі Прэзідэнт СССР.
 8 верасня: Лізавета II, каралева Вялікабрытаніі.
 13 верасня: Жан-Люк Гадар, франка-швейцарскі кінарэжысёр, акцёр, сцэнарыст.
 15 кастрычніка: Алесь Жук, беларускі пісьменнік, публіцыст, перакладчык.
 26 кастрычніка: П’ер Сулаж, французскі мастак.
 14 лістапада: Ян Чыквін, беларускі паэт, перакладчык, гісторык рускай і беларускай літаратур.
 20 лістапада:  Хібі дэ Банафіні, аргенцінская актывістка, адна з заснавальніц Асацыяцыі маці Пласа-дэ-Мая.
 26 лістапада: Уладзімір Макей, беларускі дзяржаўны дзеяч, ваенны, дыпламат.
 30 лістапада: Цзян Цзэмінь, дзяржаўны і палітычны дзеяч Кітая.
 3 снежня: Вітаўт Кіпель, беларускі грамадскі дзеяч, гісторык.
 11 снежня: Анджэла Бадаламенці, амерыканскі кінакампазітар.
 16 снежня: Алег Гулак, беларускі праваабаронца. 
 19 снежня: Алесь Родзін, беларускі мастак. 
 25 снежня: Віталь Еўмянькоў, беларускі літаратуразнаўца, пісьменнік, журналіст.
 29 снежня: Пеле, бразільскі футбаліст, спартыўны функцыянер.
 31 снежня: Бенедыкт XVI, 265-ы Папа Рымскі.

Спасылкі